**[Az ellátás igénybevételének módja](http://szoci.zsana.hu/index.php/ct-menu-item-6)**

Az intézményünkben nyújtott ellátás igénybevétele önkéntes, az ellátást igénylő, illetve törvényes képviselője írásbeli kérelmére történik.

Amennyiben az ellátást igénylő cselekvésképtelen, a kérelmet a törvényes képviselője nyújtja be. A korlátozottan cselekvőképes személy a kérelmét törvényes képviselőjének beleegyezésével nyújtja be.

**A kérelmeink honlapunkról letölthetőek.** Az intézményvezetőhöz kell benyújtani.

A fogyatékos személyek, illetve a szenvedélybetegek bentlakásos intézményébe történő

igénybevétel iránti **kérelemhez** **mellékelni kell**

* az igénybe vevő szakorvosának, kezelőorvosának 3 hónapnál nem régebbi szakvéleményét.

Kiskorú esetében a fogyatékos személyek otthonába történő elhelyezés iránti kérelemhez mellékelni kell a területileg illetékes szakértői és rehabilitációs bizottság szakvéleményét.

A fogyatékos személyek nappali ellátásának igénybevétele iránti kérelemhez mellékelni kell a fogyatékosság fennállását igazoló,

- a tanulási képességet vizsgáló szakértői és rehabilitációs bizottság, illetve az országos szakértői és rehabilitációs tevékenységet végző bizottság szakértői véleményét vagy

- a fogyatékosság jellege szerinti szakorvosi leletet vagy

- a fogyatékossági támogatás, a vakok személyi járadéka illetve magasabb összegű családi pótlék megállapítását, folyósítását igazoló dokumentumot.

A kérelem alapján az adott szakmai terület szakemberei végzik el az ellátást igénylő előgondozását.

Elutasítás esetén az értesítés, írásban történik. Amennyiben az ellátást igénylő, illetve törvényes  képviselője az intézményvezető döntését vitatja, az arról szóló értesítés kézhezvételétől számított nyolc napon belül a fenntartóhoz fordulhat.

Az ellátás igénybevételének megkezdése előtt az intézményvezető az ellátást igénylővel, illetve törvényes képviselőjével írásban megállapodást köt.

Az intézményvezető az ellátásra vonatkozó igények alapján, az igények beérkezésének sorrendjében gondoskodik az ellátást igénylők elhelyezéséről.(Szt.94/c §.)

Soron kívüli elhelyezés is kezdeményezhető. Ebben az esetben intézményvezető dönt a soron kívüli elhelyezésre vonatkozó igény indokoltságáról, továbbá – több soron kívüli elhelyezésre vonatkozó igény esetén – az igények teljesítésének sorrendjéről.

**A soron kívüli elhelyezés iránti igény sorrendben megelőzi a többi kérelmet.**

Nem teljesíthető soron kívüli elhelyezési igény azon igénybe vevő férőhelyére, aki a férőhely elfoglalásának időpontjáról már értesítést kapott.

Az intézményi férőhely rendelkezésre állásáról az ellátást igénybe vevőt írásban értesítjük.